1816. aastal asutas Owen Ühendkuningriigi esimese lasteaia (meie mõistes). Külas elas hiilgeaegadel u. 2500 inimest, neist u. 500 last. New Lanarkis oli väidetavalt esimesi kooperatiivipoode Suurbritannias, mille tulust osa läks kooli ülalpidamiseks ning muudeks haridusega seotud ettevõtmisteks. Owen tagas tasuta arstiabi töölistele ja nende peredele ning hoolitses ka kodude puhtuse ja hügieeni eest. Selleks külastasid  kodusid nn ´Bug Hunters´ ehk meie mõistes vast tervisekaitseinspektorid. Parimad kodud said endale auhinnaks potitaime, mida aknale panna ja kõigile möödujaile näidata.